Strafregkenner loof Oscar Pistorius-uitspraak | Maroela Media
Leerders moet liefs tuisbly oor weer
Pistorius verlaat Donderdag die hooggeregshof in Pretoria. Foto: Ihsaan Haffejee
Prof. Kobus van Rooyen, ‘n strafregkenner, meen regter Thokozile Masipa het korrek opgetree deur Oscar Pistorius onskuldig te bevind aan moord.
Van Rooyen het aan Maroela Media gesê Masipa se uitspraak was korrek aangesien die staat nie bo redelike twyfel kon bewys dat Pistorius met opset die moord gepleeg het nie.
“Daar is twee vorme van skuld naamlik met opset en nalatig. Opsetlike skuld is wanneer die persoon die gevolg van sy dade wil laat intree. ‘n Persoon is nalatig wanneer hy of sy nie die gevolge van die optrede voorsien nie, terwyl ‘n redelike mens dit sou kon voorsien.”
Volgens Van Rooyen word daar by nalatige skuld getoets of ŉ redelike persoon dieselfde sou optree in die spesifieke situasie. “Die uitspraak beteken egter nie dat almal nou net links en regs kan skiet nie. Al die toetse sal deurgetrap moet word om skuld te bewys.”
Van Rooyen sê hy verwag nie dat Pistorius sal tronkstraf uitdien nie, al vind Masipa hom aan strafbare manslag skuldig. “Dit is jammer dat iemand oorlede is. Oscar gaan dit vir die res van sy lewe met hom moet saamdra.”
Masipa het Donderdag bevind dat Pistorius nalatig opgetree het toe hy Steenkamp vier keer deur sy huis se badkamerdeur geskiet het. Uitspraak gaan Vrydag voort.
moorde moordverhoor Nalatig onskuldig Oscar Pistorius Reeva Steenkamp skuldig uitspraak
Kriel-betogings: Polisie vra vreedsame optrede
OB beoordeel verskoning ná CIA-uitlatings
OP is duidelik lief vir vuurwapens, hy was onverantwoordelik hoop sy lisensies word weggevat en sluit hom toe.. moord bly moord
Ek is baie bly enigiemand is nie sommer ‘n regter nie.
Ek stem Paul, die massas is besig om vinnig te wys hoeveel kennis van die reg algemene kennis is. Moord is moord, en ‘n nalatige ongeluk wat tot die dood toe gelei het bly ‘n ongeluk. Dit word nie skielik moord net omdat die ongeluk tot ‘n sterfte gelei het nie.
PR mc Kay · 5 jare gelede
n Motor ongeluk in n badkamer? Seker roekeloos nalatige bestuur .
En laat almal nou asseblief tog bedaar!! Ons was NIE DAAR NIE. Die oordeel kom my en jou nie toe nie.
Reggie · 5 jare gelede
wie sonder sonde is laat hom die eerste klip optel.
piesang · 5 jare gelede
Dankie prof en masipa nou kan ons moor moet net nie steel nie
Nee Piesang, Moet asseblief tog net nie rook nie.
ss van heerden · 5 jare gelede
Ek het deurgaans geglo Oscar het nie doelbewus moord gepleeg nie en is dankbaar dat hy onskuldig bevind is. Dis onmoontlik om so gou na ‘n insident allerhande leuens uit te dink om jouself te verontskuldig soos toe hy direk na die ongeluk vertel het wat gebeur het. Ek glo hy was onverantwoordelik met die hantering van bv vuurwapens en miskien moet hy in die toekoms meer kieskeurig wees met die keuse van vriende ……… veral as jy ‘n bekende en suksesvolle persoonlikheid is. Ek wens hom net die beste toe vir die toekoms.
Ek het deurgaans geglo Oscar het nie doelbewus moord gepleeg nie en is dankbaar dat hy onskuldig bevind is. Dis onmoontlik om so gou na ‘n insident allerhande leuens uit te dink om jouself te verontskuldig soos toe hy direk na die ongeluk vertel het wat gebeur het. Ek glo hy was onverantwoordelik in die hantering van bv vuurwapens en miskien moet hy in die toekoms meer kieskeurig wees met die keuse van vriende ……… veral as jy ‘n bekende en suksesvolle persoonlikheid is. Ek wens hom net die beste toe vir die toekoms.